Kalash Criminel

Dr **Kalash Criminel**  (bìrgerlig dr *Amira Kiziamina*; * 14. Hornung 1995 z’ Kinshasa, Zaire) ìsch a kongoleesischer Rapper un Täkschtdìchter, wo bii Pàriis labt un schàfft. Ànna 2016 hàt’r sii aigana Müüssiklabel, Sale Sonorité Records, grìnda.

## sii Laawa un Kàrriar
Uff d’ Walt kumma-n-ìsch dr Amira Kiziamina ànna 1995 z’ Kinshasa, dr Hàuiptschtàdt vu dr hìttiga Demokrààtischa Repüblik Kongo. Ar ìsch Melaninàrm. Siina äärschta Laawesjoohra hàt’r ìn siinera Geburtsschtàdt verbrocht. Wahrem Äärschta Kongokriag ìsch’r zamma mìt siinera Fàmìlia ìns Frànkrììch gflechta. D’ Fàmìlia hàt sìch ìm Viartel Rougemont z’ Sevran nordeschtlig vu Pàriis nììdergloo. Ìn siinera Jugend hàt dr Kiziamina fànga-n-àà rappa; àm Ààfàng hàt’r dr Grupp „Hall 14“ zamma mìt da Rapper Stilday, Kifa, Krimo JS un Zino gebìlda. Ànna 2012 hàt d’ Grupp ìhr äärscht Liad *Traumatiser* veräffentligt.

Ànna 2015 hàt dr Kalash Criminel siina Solo-Kàrriar ààgfànga. Sii äärscht Liad *10 12 14 Bureau* ìsch ìm Nowamber 2015 üüssagànga. Drnooh hàt’r d’ Freestyle-Raihja *Sauvagerie* veräffentligt. Schpeeter hàt’r zamma mìt da Rapper Ixzo, Sofiane, Kaaris, Jul un Damso gschàfft. Àm 20. Jüüli 2016 hàt’r verkìndigt, àss’r a Vertrààg biim Label Def Jam France unterzaichent hàt.

Zamma mìt’m Kaaris hàt’r s’ Liad *Arrêt du cœur* uffgnumma, mìt wällem’r ìn dr frànzeescha Rap-Szääna bekànnt worra-n-ìsch. Àm 23. Septamber 2016 ìsch sii äärscht Solo-Müüssikvideo *Sale Sonorité* üüssagànga. S’ Video ìsch mehr àss 10 Millioona glüagt worra. Àm 28. Oktoower 2016 ìsch sii äärscht Mixtape *R.A.S* veräffentligt worra. Ìn dr äärschta Wucha-n-ìsch s’ Wark 2.970 Mol verkàuift worra. S’ Mixtape ìsch uff Plàtz 22 vu da frànzeescha-n-Àlbumcharts gsìì, un uff Plàtz 29 ìm Wallonia. Ìm Oktoower 2017 ìsch s’ Mixtape Guldiga-Schàllplàtta-n-ìm Frànkrììch worra, mìt mehr àss 50.000 verkàuifta Schàllplàtta.

Àm 19. Mai 2017 ìsch ìm Kalash Criminel sii zwait Mixtape *Oyoki*-n-üüssagànga. Dr Tìtel bediitet „Hàsch verschtànda“-n-uff Lingala. S’ Wark ìsch bis àm Plàtz 8. vum frànzeescha-n-Àlbumcharts glunga, un bis àm Plàtz 29 ìm Wallonia. Ìm Àwrìl 2022 ìsch s’ Mixtape ìm Frànkrììch Plàtin-Schàllplàtta worra, mìt mehr àss 100.000 verkàuifta Schàllplàtta.

Àm 23. Nowamber 2018 ìsch 
ìm Kalash Criminel sii äärscht Schtüdio-Àlbum *La Fosse aux lions* bii siim aigena Label Sale sonorité Records ärschìena, ìn Pàrtnerschàft mìt Universal. Mìt’m Liad *Cougar Gang* uff’m Àlbum ìsch a Kontrowärs gsìì, wial dr Rapper doo d’ Brigitte Macron, dr Ehafràui vum frànzeescha Schtààtspresidànt Emmanuel Macron, àls „Cougar“ bezaichent hàt. S’ Label Universal hàt àlso s’ Liad üss’m Àlbum àwaggnumma. S’ Àlbum ìsch àm Plàtz 7 vu da Àlbumcharts ìm Frànkrììch gsìì, un àm Plàtz 28 ìm Wallonia. Ìm Mai ìsch’s ìm Frànkrììch Guldiga-Schàllplàtta worra, mìt mehr àss 50.000 verkàuifta Schàllplàtta.

S’ zwaita-n-Àlbum *Sélection naturelle* ìsch àm 20. Nowamber 2020 üüssagànga. Àm Wark hann mehrera wìchtiga frànzeeschschproochiga Rapper mìtgmàcht: dr Nekfeu, dr Damso, dr JuL, dr Niska, dr Bigflo et Oli un dr 26Keuss. S’ Àlbum ìsch bis àm Plàtz 4 ìm Frànkrììch glunga,, un bis àm Plàtz 5 ìm Wallonia. Ìm Jüüni 2022 ìsch s’ Àlbum ìm Frànkrììch Guldiga-Schàllplàtta worra. Ìm März 2021 hàt dr Rapper a Wìederüüssgààb vum Àlbum *Sélection naturelle* ààkìndigt; sa ìsch ìm Nowamber 2021 üüssgànga.

Àm Andsjoohr 2021 hàt dr Kalash Criminel zamma mìt’m frànzeescha Rapper Kaaris a gmainsàm Àlbum uffgnumma. ’S haisst *SVR* un ’s ìsch àm 28. Janner 2022 ärschìena.

Ìn da Videos un uff dr Bììhna-n-ìsch dr Kalash Criminel ìmmer mìt’ma Kàppadütz z’ sah. Sii Gsìcht hann d’ Fans nia känna sah. Àui dr Kaaris hàt ìm Kalash Criminel sii Gsìcht nia gsah.

Dr Kalash Criminel ìsch dr Kusää vum kongoleesischa Füassbàllnàzionààlschpìeler Jonathan Okita.

## siina Diskogràfii
### Àlba un Mixtapes
* 2016: *R.A.S* (Mixtape; 10/12 Records, Def Jam, Universal)
* 2017: *Oyoki* (Mixtape; 10/12 Records, Def Jam, Universal)
* 2018: *La Fosse aux lions* (Schtüdio-Àlbum; Sale Sonorité, Urban Play, Capitol, Universal Distribution Deal)
* 2020: *Sélection naturelle* (Schtüdio-Àlbum; Sale Sonorité, Urban Play, Capitol, Universal Distribution Deal)
* 2022: *SVR* (Schtüdio-Àlbum zamma mìt’m Kaaris; OG Record, Oyoki Industry, Arista France, Sony Music Entertainment)

### Sìnggel

## Weblìnks
*
*

## Ainzelnoohwiisa